
                 Nr.23/349/2007
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.39/2007 privind interoperabilitatea sistemelor electronice de tarifare pentru utilizarea infrastructurii rutiere, primit cu nr.P.L.x 781 din 15 noiembrie 2007.



Prin obiectul de reglementare şi conţinut, proiectul de lege face parte din categoria legilor ordinare.

PREŞEDINTE,

Iulian Iancu

                                                                            Nr.23/349/2007

R A P O R T

asupra proiectului de Lege pentru aprobarea Ordonanţei Guvernului nr.39/2007 privind interoperabilitatea sistemelor electronice de tarifare pentru utilizarea infrastructurii rutiere



În conformitate cu prevederile Regulamentului Camerei Deputaţilor, republicat, cu modificările ulterioare, Comisia pentru industrii şi servicii a fost sesizată, cu nr.P.L.x 781 din 15 noiembrie 2007, pentru dezbatere în fond, cu proiectul de Lege pentru aprobarea Ordonanţei Guvernului nr.39/2007 privind interoperabilitatea sistemelor electronice de tarifare pentru utilizarea infrastructurii rutiere.



Ordonanţa a fost emisă pentru transpunerea în legislaţia naţională a prevederilor Directivei nr.2004/52/CE a Parlamentului European şi a Consiliului din 29 aprilie 2003 privind interoperabilitatea sistemelor electronice de tarifare pentru utilizarea infrastructurii rutiere astfel încât toate sistemele de tarifare instalate în ţările membre să poată fi interoperabile la nivel tehnic, având drept scop creşterea siguranţei rutiere, reducerea numărului de tranzacţii în numerar şi reducerea aglomeraţiei din staţiile de încasare a tarifelor, în special în perioadele cu vârf de trafic.



Proiectul de lege a fost avizat favorabil de Consiliul Legislativ, conform avizului nr.1103 din 17 aprilie 200, cu observaţii şi propuneri care au fost preluate în text.



Proiectul de lege a fost adoptat de Senat, în forma prezentată de Guvern, în şedinţa din 7 noiembrie 2007.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.


Proiectul de lege a fost avizat favorabil de Comisia juridică, de disciplină şi imunităţi, conform avizului nr.31/1233 din 27 noiembrie 2007 şi avizat negativ de Comisia pentru tehnologia informaţiei şi comunicaţiilor, conform avizului nr.36/149 din 10 decembrie 2007.



Examinarea proiectului de lege a avut loc în şedinţa comisiei din data de 11 martie 2009.



La lucrări au fost prezenţi 23 deputaţi din totalul de 28 membri ai comisiei.



La dezbaterile asupra proiectului de lege au participat specialişti din Ministerul Transporturilor şi Infrastructurii sub conducerea domnului secretar de stat Valentin Preda.



În cadrul dezbaterilor au luat cuvântul domnii deputaţi Iulian Iancu, George Ionescu, Dumitru Chiriţă, Cornel Pieptea, Mircea Marin, Nicuşor Păduraru, Cristian Petrescu şi Robert Negoiţă, care au făcut propuneri pentru îmbunătăţirea proiectului de lege, având în vedere prevederile Directivei 2004/52/CE şi avizele primite de la comisiile de specialitate ale Camerei Deputaţilor.



În urma dezbaterilor, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege cu amendamente admise.


Prin obiectul de reglementare şi conţinut, proiectul de lege face parte din categoria legilor ordinare.

A M E N D A M E N T E    P R O P U S E

	Nr.

crt.
	Textul OG nr.39/2007
	Textul adoptat de Senat


	Amendamente admise
	Motivaţia

	0
	1
	2
	3
	4

	1.
	
	LEGE 

pentru aprobarea Ordonanţei Guvernului nr.39/2007 privind interoperabilitatea sistemelor electronice de tarifare pentru utilizarea infrastructurii rutiere


	Nemodificat
	

	2.
	
	Articol unic. – Se aprobă Ordonanţa Guvernului nr.39 din 22 august 2007 privind interoperabilitatea sistemelor electronice    de    tarifare   pentru  utilizarea 
	Art. I – Se aprobă Ordonanţa Guvernului nr.39 d in 22 august 2007 privind interoperabilitatea    sistemelor
	


	0
	1
	2
	3
	4

	
	
	infrastructurii rutiere, adoptată în temeiul art.1 pct.II.4 din Legea nr.266/2007 privind abilitatea Guvernului de a emite ordonanţe, şi publicată în Monitorul Oficial al României, Partea I, nr.589 din 27 august 2007.
	electronice de tarifare pentru utilizarea infrastructurii rutiere, adoptată în temeiul art.1 pct.II.4 din Legea nr.266/2007 privind abilitatea Guvernului de a emite ordonanţe,  publicată în Monitorul Oficial al României, Partea I, nr.589 din 27 august 2007, cu următoarele modificări şi completări:


	

	3 
	ORDONANŢA 

privind interoperabilitatea sistemelor electronice de tarifare pentru utilizarea infrastructurii rutiere


	Nemodificat
	Nemodificat
	

	4 
	Art.1. – (1) Prezenta ordonanţă stabileşte condiţiile pe care trebuie să le îndeplinească sistemele electronice de tarifare pentru utilizarea infrastructurii rutiere de pe teritoriul României, astfel încât acestea să fie interoperabile cu sistemele similare implementate la nivelul Uniunii Europene.

(2) Prezenta ordonanţă se aplică sistemelor electronice de colectare a tuturor tipurilor de tarife pentru utilizarea infrastructurii pe întreaga reţea rutieră, urbană şi interurbană, inclusiv celor implementate pentru tarifarea utilizării unor secţiuni de infrastructură, precum tunelurile, podurile şi infrastructurile de acces la feribot.

(3) Prezenta ordonanţă nu se aplică:

a) sistemelor de tarifare pentru utilizarea infrastructurii rutiere care nu dispun de mijloace electronice de colectare a tarifelor;

b) sistemelor electronice de tarifare pentru utilizarea infrastructurii rutiere care nu necesită instalarea unor echipamente speciale la bordul vehiculelor;

c) sistemelor de tarifare pentru utilizarea infrastructurii rutiere de mică anvergură, strict locale, pentru care costurile de conformare cu cerinţele prezentei ordonanţe sunt disproporţionate în raport cu avantajele.

(4) Toate sistemele electronice de tarifare pentru utilizarea infrastructurii rutiere de pe teritoriul României, care fac obiectul prezentei ordonanţe, vor oferi utilizatorilor acces la Serviciul european de tarifare electronică.


	Nemodificat
	(1) Nemodificat
1. Alineatele (2) şi (3) ale articolului 1, vor avea următorul cuprins:
(2) Prezenta ordonanţă se aplică sistemelor electronice de tarifare, care privesc doar colectarea tuturor tipurilor de tarife pentru utilizarea infrastructurii pe întreaga reţea de drumuri publice, inclusiv cele urbane, precum şi sistemelor electronice implementate pentru tarifarea utilizării unor secţiuni de infrastructură, respectiv tunelurile, podurile, infrastructurile de acces la feribot şi trecătorile de munte.
(3) Prezenta ordonanţă nu se aplică:

a) sistemelor de tarifare pentru utilizarea infrastructurii rutiere care nu dispun de mijloace electronice de colectare a tarifelor;

b) sistemelor electronice de tarifare pentru utilizarea infrastructurii rutiere care nu necesită instalarea unor echipamente la bordul vehiculelor;

c) sistemelor de tarifare pentru utilizarea infrastructurii rutiere de mică anvergură, strict locale, pentru care costurile de conformare cu cerinţele prezentei ordonanţe sunt disproporţionate în raport cu avantajele.

(4) Nemodificat  
	- Articolul 3 alin.(2) al Directivei 2004/52/CE stabileşte că sistemul electronic de tarifare priveşte doar colectarea tarifelor.

- Clasificarea drumurilor este prevăzută în Ordonanţa Guvernului nr. 43/1997 privind regimul drumurilor, la art.5. 

- O.G. nr. 43/1997 cuprinde şi trecătorile de munte.

- În cuprinsul ordonanţei nu se face trimitere la echipamente speciale de bord ci la echipamente de bord.

	5 
	Art.2. – În sensul prezentei ordonanţe, termenii şi expresiile de mai jos au următoarele semnificaţii:

a) sistem electronic de tarifare pentru utilizarea infrastructurii rutiere – sistem de colectare a tarifelor pentru utilizarea infrastructurii rutiere, care presupune instalarea la bordul vehiculelor a unor dispozitive electronice ce permit identificarea automată a vehiculelor şi determinarea modului în care acestea utilizează infrastructura rutieră, pentru a se asigura o tarifare corectă, în condiţii de siguranţă rutieră şi de fluenţă a traficului;

b) operator al sistemului electronic de tarifare pentru utilizarea infrastructurii rutiere – operator economic, persoană fizică, asociaţie familială sau persoană juridică, cu/fără scop patrimonial, sau orice organism oficial care are personalitate juridică ori care depinde de o autoritate ce are această personalitate care operează sisteme electronice de tarifare pentru utilizarea infrastructurii rutiere;

c) utilizator – persoana fizică sau juridică care utilizează infrastructura rutieră pentru care s-a stabilit un tarif pentru utilizarea infrastructurii rutiere;

d) echipament de bord – dispozitiv electronic care se instalează la bordul unui vehicul şi care permite identificarea automată a acestuia şi determinarea modului în care utilizează infrastructura rutieră;

e) serviciu electronic de tarifare pentru utilizarea infrastructurii rutiere – serviciu pus la dispoziţia utilizatorilor de operatorii sistemelor electronice de tarifare pentru utilizarea infrastructurii rutiere.

	Nemodificat
	2. Articolul 2 va avea următorul cuprins:

Art.2. – În sensul prezentei ordonanţe, termenii şi expresiile de mai jos au următoarele semnificaţii:

a) sistem electronic de tarifare pentru utilizarea infrastructurii rutiere, numit în continuare sistem electronic de tarifare – sistem de colectare a sumelor aferente tarifelor pentru utilizarea infrastructurii rutiere, care presupune instalarea la bordul vehiculelor a unor echipamente de bord ce permit identificarea automată a vehiculelor şi determinarea modului în care acestea utilizează infrastructura rutieră, pentru a se asigura o tarifare corectă, în condiţii de siguranţă rutieră şi de fluenţă a traficului;

b) operator al sistemului electronic de tarifare – operator economic persoană  juridică, cu scop patrimonial, sau orice organism de autoritate care are personalitate juridică ori care depinde de o autoritate ce are această personalitate,  care este autorizată să opereze  sisteme electronice de tarifare;

c) utilizator – persoana fizică sau juridică care utilizează infrastructura rutieră pentru care s-a stabilit un tarif pentru utilizarea infrastructurii rutiere;

d) echipament de bord – dispozitiv electronic care se instalează la bordul unui vehicul şi care permite identificarea automată a acestuia şi determinarea modului în care vehiculul utilizează infrastructura rutieră;

e) serviciu electronic de tarifare pentru utilizarea infrastructurii rutiere, numit în continuare serviciu electronic de tarifare – serviciu pus la dispoziţia utilizatorilor de către operatorii sistemelor electronice de tarifare.

	Directiva nr. 2004/52/CE prevede că sistemele electronice au două funcţii, de tarifare şi colectare

Ordonanţa utilizează termenul echipamente de bord.

Codul CAEN nu vizează activitatea de operator

Operatorul vizează activităţi multiple şi complexe care necesită personal, responsabilitate şi răspundere patrimonială. Persoanele fizice şi asociaţiile familiale nu îndeplinesc aceste condiţii. OUG 44/2008 nu permit acestora să angajeze forţă de muncă. Orice operator trebuie autorizat.

Completare necesară

Prescurtări necesare în economia textului.



	6 
	Art.3. – (1) Toate sistemele electronice de tarifare pentru utilizarea infrastructurii rutiere ce vor fi date în exploatare după data intrării în vigoare a prezentei ordonanţe vor utiliza, în scopul efectuării tranzacţiilor electronice de colectare a tarifelor, una sau mai multe dintre următoarele tehnologii:

a) tehnologie de localizare prin satelit;

b) tehnologie de comunicaţii mobile în conformitate cu standardul GSM – GPRS (standard de referinţă GSM TS 03.06/23.060);

c) tehnologie cu microunde cu frecvenţa de 5,8 GHz.

(2) Operatorii sistemelor electronice de tarifare pentru utilizarea infrastructurii rutiere sunt obligaţi să pună la dispoziţia utilizatorilor echipamente de bord care să fie adecvate utilizării pe toate tipurile de vehicule şi cu toate sistemele electronice de tarifare pentru utilizarea infrastructurii rutiere care utilizează tehnologiile prevăzute la alin.(1), conform calendarului prevăzut la art.4 alin.(4). Administratorii infrastructurii rutiere trebuie să se asigure că aceste echipamente vor fi interoperabile şi capabile să comunice cu toate sistemele aflate în exploatare în statele membre care folosesc tehnologiile menţionate la alin.(1). Detaliile în acest sens se stabilesc de comitetul prevăzut la art.10, inclusiv în ceea ce priveşte disponibilitatea echipamentelor de bord într-un număr suficient care să satisfacă cererea utilizatorilor interesaţi.

(3) Suplimentar faţă de tehnologiile prevăzute la alin.(1), echipamentele de bord pot să utilizeze şi alte tehnologii, cu condiţia ca aceasta să nu creeze dificultăţi utilizatorilor sau să nu creeze discriminări între aceştia. Dacă este necesar, echipamentele de bord pot fi conectate şi la tahograful electronic al vehiculului.

(4) Prelucrarea datelor cu caracter personal necesare pentru operarea sistemelor electronice de tarifare pentru utilizarea infrastructurii rutiere se efectuează în conformitate cu prevederile Legii nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare, precum şi cu prevederile Legii nr.506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, cu completările ulterioare.


	Nemodificat
	3. Alineatele (1) – (3) ale articolului 3, vor avea următorul cuprins:
Art.3. – (1) Toate sistemele electronice de tarifare  ce vor fi date în exploatare după data intrării în vigoare a prezentei ordonanţe vor utiliza, în scopul efectuării tranzacţiilor electronice de colectare a tarifelor, una sau mai multe dintre următoarele tehnologii:

a) tehnologie de localizare prin satelit;

b) tehnologie de comunicaţii mobile în conformitate cu standardul GSM – GPRS (standard de referinţă GSM TS 03.06/23.060);

c) tehnologie cu microunde cu frecvenţa de 5,8 GHz.

(2) Operatorii sistemelor electronice de tarifare sunt obligaţi să pună la dispoziţia utilizatorilor echipamente de bord care să fie adecvate utilizării pe toate tipurile de vehicule şi cu toate sistemele electronice de tarifare care utilizează tehnologiile prevăzute la alin.(1), conform calendarului prevăzut la art.4 alin.(4). Aceste echipamente de bord trebuie să asigure cantitativ cererea utilizatorilor interesaţi.

(3) Suplimentar faţă de tehnologiile prevăzute la alin.(1), echipamentele de bord pot fi adaptate şi la  alte tehnologii, cu condiţia ca aceasta să nu creeze dificultăţi utilizatorilor sau să nu creeze discriminări între aceştia. Echipamentele de bord pot fi conectate şi la tahograful digital al vehiculului.

(4) Nemodificat


	Prescurtare convenită conform art.2 lit.a).
Condiţiile pe care trebuie să le respecte echipamentele de bord vor fi stabilite de comitetul prevăzut la art.10.

- Ordonanţa nu poate stabili atribuţii şi obligaţii pentru comitet

Termenul adaptate este cel folosit în Directiva 2004/52/CE.

- Termenul „digital” este termenul consacrat.

	7 
	Art.4. – (1) Serviciul european de tarifare electronică este un serviciu european, complementar serviciilor electronice naţionale de tarifare pentru utilizarea infrastructurii rutiere, care asigură interoperabilitatea pe întreg teritoriul Comunităţii a sistemelor electronice de tarifare pentru utilizarea infrastructurii rutiere implementate deja la nivelul statelor membre ale Uniunii Europene, precum şi a celor ce urmează a fi implementate cu respectarea prevederilor Directivei 2004/52/CE a Parlamentului European şi a Consiliului privind interoperabilitatea sistemelor electronice de tarifare pentru utilizarea infrastructurii rutiere în cadrul Comunităţii (Directiva 2004/52/CE).

(2) Serviciul european de tarifare electronică se defineşte de către Comisia Europeană conform prevederilor art.4 (4) al Directivei 2004/52/CE şi va acoperi întreaga reţea rutieră comunitară pentru care tarifele pentru utilizarea infrastructurii rutiere sunt încasate electronic.

(3) Acest serviciu de tarifare electronică se defineşte de un ansamblu de reguli contractuale, care permite tuturor operatorilor şi/sau emitenţilor de mijloace de plată să furnizeze serviciul în cauză, de un ansamblu de standarde şi cerinţe tehnice şi de un contract de abonament unic între clienţi şi operatori şi/sau emitenţii de mijloace de plată care oferă serviciul. Acest contract asigură accesul la serviciu pe întreaga reţea şi abonamentele se pot face la un operator de pe oricare secţiune a reţelei şi/sau la emitentul de mijloace de plată.

(4) În cazul în care administratorii infrastructurii rutiere implementează sisteme electronice naţionale de tarifare pe teritoriului României, aceştia trebuie să se asigure că operatorii furnizează Serviciul european de tarifare electronică clienţilor lor în conformitate cu următorul calendar:

a) pentru toate vehiculele de peste 3,5 tone şi pentru toate vehiculele cu o capacitate mai mare de 9 locuri (conducător auto + 8), în termen de cel mult 3 ani de la adoptarea de către Comisia Europeană a deciziilor privind definirea Serviciului european de tarifare electronică menţionate la art.4 (4) al Directivei 2004/52/CE;

b) pentru toate celelalte tipuri de vehicule, în termen de cel mult 5 ani de la adoptarea de către Comisia Europeană a deciziilor privind definirea Serviciului european de tarifare electronică prevăzute la art.4 (4) al Directivei 2004/52/CE.


	Nemodificat
	4. Articolul 4 va avea următorul cuprins:

Art. 4. – (1) Serviciul european de tarifare electronică este un serviciu   complementar serviciului electronic naţional de tarifare. 

(2) Serviciul european de tarifare electronică este definit de Comisia Europeană conform prevederilor art.4 (4) al Directivei 2004/52/CE şi acoperă întreaga reţea rutieră comunitară pentru care tarifele pentru utilizarea infrastructurii rutiere sunt încasate electronic.
(3) Serviciul european de tarifare  electronică este  definit  de un ansamblu de reguli contractuale, care permite tuturor operatorilor să furnizeze serviciul în cauză, de un ansamblu de standarde şi cerinţe tehnice şi de un contract de abonament unic între utilizator  şi operatorul care oferă serviciul. Acest contract asigură accesul la serviciu pe întreaga reţea şi abonamentul se poate face la un operator de pe oricare secţiune a reţelei.

(4) În cazul în care administratorii infrastructurii rutiere implementează sisteme electronice de tarifare pe teritoriului României, aceştia trebuie să se asigure că operatorii furnizează Serviciul european de tarifare electronică utilizatorilor lor în conformitate cu următorul calendar:

a) pentru toate vehiculele de peste 3,5 tone şi pentru toate vehiculele cu o capacitate mai mare de 9 locuri, inclusiv cel al conducătorului auto,  în termen de cel mult 3 ani de la adoptarea de către Comisia Europeană a deciziilor privind definirea Serviciului european de tarifare electronică menţionate la art.4 (4) al Directivei 2004/52/CE;

b) pentru toate celelalte tipuri de vehicule, în termen de cel mult 5 ani de la adoptarea de către Comisia Europeană a deciziilor privind definirea Serviciului european de tarifare electronică prevăzute la art.4 (4) al Directivei 2004/52/CE.


	Prevederea trebuie adoptată la sistemul nostru naţional.

- Nu putem adopta dispoziţii sau definiţii privind serviciul european. Putem reţine doar relaţia dintre serviciul naţional şi cel european. Textul eliminat vizează exclusiv prevederile Directivei privind serviciul european (vezi alin.(2)).

Idem.

- Reformulare pentru că este o normă pentru organismul european de legiferare, nu pentru cel naţional.

- În cadrul ordonanţei clienţii sunt definiţi utilizatori.

Reformulare în conformitate cu definiţiile consacrate în reglementările în vigoare

	8 
	Art.5. – (1) Serviciul european de tarifare electronică este independent de deciziile adoptate de administratorii infrastructurii rutiere în ceea ce priveşte introducerea unor tarife pentru anumite tipuri de vehicule, nivelul acestor tarife şi scopul lor. Acest serviciu priveşte doar metoda de încasare a tarifelor pentru utilizarea infrastructurii rutiere. Serviciul va permite încheierea de contracte indiferent de locul de înmatriculare a vehiculului, de naţionalitatea părţilor contractante sau de zona ori punctul din reţeaua rutieră pentru care se percep tarifele.

(2) Serviciul va permite extinderea intermodalităţii fără să creeze dezavantaje pentru alte moduri de transport.


	Nemodificat
	5. Articolul 5 va avea următorul cuprins:

Art.5. – Deciziile adoptate de administratorii infrastructurii rutiere în ceea ce priveşte introducerea unor tarife de utilizare a infrastructurii pentru anumite tipuri de vehicule, nivelul acestor tarife şi scopul lor,  sunt independente de Serviciul european de tarifare electronică. Serviciul european de tarifare electronică privind doar metoda de încasare a tarifelor pentru utilizarea infrastructurii rutiere,  permite încheierea de contracte indiferent de locul de înmatriculare a vehiculului, de naţionalitatea părţilor contractante sau de zona ori punctul din reţeaua rutieră pentru care se percep tarifele.


	Nu se adoptă norme care să fie conţinutul serviciului european. Se reformulează pentru a transfera norma la nivel naţional, propriilor servicii.

Este normă exclusivă care vizează Serviciul european, care va fi definit de către comisie.



	9 
	Art.6. – (1) Serviciul european de tarifare electronică va utiliza soluţiile tehnice prevăzute la art.3, pe baza unor specificaţii tehnice care vor fi disponibile în mod public.

(2) Echipamentele destinate Serviciului european de tarifare electronică trebuie să respecte prevederile Hotărârii Guvernului nr.88/2003 privind echipamentele radio şi echipamentele terminale de telecomunicaţii şi recunoaşterea mutuală a conformităţii acestora, republicată, şi ale Hotărârii Guvernului nr.497/2003 privind stabilirea condiţiilor de introducere pe piaţă şi de funcţionare a aparatelor electrice şi electronice din punct de vedere al compatibilităţii electromagnetice, cu modificările şi completările ulterioare.


	Nemodificat
	6. Articolul 6 va avea următorul cuprins:

Art.6. – Echipamentele de bord care asigură accesul la   Serviciul european de tarifare electronică trebuie să respecte prevederile Hotărârii Guvernului nr.88/2003 privind echipamentele radio şi echipamentele terminale de telecomunicaţii şi recunoaşterea mutuală a conformităţii acestora, republicată, şi ale Hotărârii Guvernului nr.497/2003 privind stabilirea condiţiilor de introducere pe piaţă şi de funcţionare a aparatelor electrice şi electronice din punct de vedere al compatibilităţii electromagnetice, cu modificările şi completările ulterioare.


	Ordonanţa nu poate conţine obligaţii pentru serviciul european. Reformulare în vederea adoptării ca normă naţională 

	10 
	Art.7. – Controlul respectării prevederilor prezentei ordonanţe se efectuează de către personalul cu atribuţii de control ce va fi abilitat în acest sens de către Ministerul Transporturilor.


	Nemodificat
	Nemodificat
	

	11 
	Art.8. – Nerespectarea prevederilor art.3 alin.(2) şi ale art.4 alin.(4) constituie contravenţii şi se sancţionează cu amendă de la 9.000 lei la 10.000 lei, aplicabilă administratorilor secţiunilor de infrastructură rutieră.


	Nemodificat
	7. Articolul 8 va avea următorul cuprins:

Art.8. Constituie contravenţii şi se sancţionează cu amendă de la 10.000 lei la 20.000 lei, aplicabilă:

a) operatorilor sistemelor electronice de tarifare şi colectare pentru nerespectarea prevederilor art.3 alin. (2)

b)  administratorilor  infrastructurii rutiere pentru nerespectarea prevederilor art. 4 alin. (4).

	Contravenţia de la art. 3 alin. (2) este realizată de operatori

	12 
	Art.9. – Contravenţiile prevăzute la art.8 le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.


	Nemodificat
	Nemodificat

	Art.10. – În termen de 30 de zile de la data intrării în vigoare a prezentei ordonanţe Ministerul Transporturilor va numi un reprezentant în Comitetul pentru tarifarea electronică constituit potrivit prevederilor art.5 al Directivei 2004/52/CE.


	Nemodificat
	Nemodificat
	Actualizarea denumirii.

	14 
	______
	______
	10. După articolul 10 se introduce un articol nou, articolul 101, cu următorul cuprins:

Art. 101. – Normele metodologice pentru punerea în aplicare a prevederilor prezentei ordonanţe vor fi aprobate prin hotărâre de Guvern în termen de 9 luni de la adoptarea Deciziei Comisiei Europene, prevăzută la art.4 alin.(4) din Directiva 2004/52/CE, privind definiţia serviciului european de tarifare electronică şi a elementelor sale tehnice. 


	Aceste norme nu se pot elabora în prezent deoarece Decizia Comisiei Europene este în lucru. Normele metodologice trebuie să conţină prevederi din această decizie a Comisiei Europene



	15 
	Art.11. – Prezenta ordonanţă intră în vigoare la 30 de zile de la publicarea în Monitorul Oficial al României, Partea I.

Prezenta ordonanţă transpune Directiva 2004/52/CE a Parlamentului European şi a Consiliului privind interoperabilitatea sistemelor de taxare rutieră electronică pentru utilizarea infrastructurii rutiere în cadrul Comunităţii, publicată în Jurnalul Oficial al Uniunii Europene, seria L, nr.166 din 30 aprilie 2004.
	Nemodificat
	Nemodificat
	

	16 
	
	
	Art. II. – Ordonanţa Guvernului nr. 39 din 22 august 2007 privind interoperabilitatea sistemelor electronice de tarifare pentru utilizarea infrastructurii rutiere, publicată în Monitorul Oficial al României, Partea I, nr.589 din 27 august 2007, cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare. 

